Diari Oficial de la Generalitat Valenciana


Sumari del DOGV 2316, del 22-07-1994 (1994/832035)

ORDRE de 3 de maig de 1994, de la Conselleria d'Educació i Ciència, per la qual s'autoritza el centre d'Educació Permanent adults Hermandades del Trabajo y Casa de los Obreros, de València.
---------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/05/03/(3)/dof/vci/html**

### Dades del document

Número de DOGV
:   2316

Data del DOGV
:   22-07-1994

Secció del DOGV
:   DISPOSICIONS GENERALS

Número del document
:   1994/832035


Data del document
:   03-05-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 3 de maig de 1994, de la Conselleria d'Educació i Ciència, per la qual s'autoritza el centre d'Educació Permanent d'Adults Hermandades del Trabajo y Casa de los Obreros, de València. [94/4692]  
Vist l'expedient incoat a instància del president d'Hermandades del Trabajo, en sol·licitud d'autorització de funcionament d'un centre d'Educació Permanent d'Adults ubicat als locals de la Casa de los Obreros de San Vicente Verrer, al carrer de Cavallers, 31, de València.  
Vist que els espais docents són suficients per a fer els ensenyaments per als quals se sol·licita l'autorització.  
Vist que l'expedient té l'informe favorable de la Inspecció Educativa.  
Vist que les activitats que el centre realitza són de caràcter social, dirigides cap a un estrat de la població molt marginat, i els ensenyaments són totalment gratuïts en aquest nivell.  
Vistos el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris (BOE de 9 d'abril) i l'Ordre de la Conselleria de Cultura, Educació i Ciència de 31 de maig de 1985, per la qual s'estableixen els requisits i es reglamenta la creació i l'autorització dels centres, cercles i aules d'educació permanent d'adults a la Comunitat Valencia (DOGV de 18 de juliol de 1985).  
Fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Autoritzar el funcionament del centre d'Educació Permanent d'Adults Hermandades del Trabajo y Casa de los Obreros, ubicat als locals de la Casa de los Obreros de San Vicente Ferrer, al carrer de Cavallers, 31, de València, amb número de codi 76141189, per a impartir els ensenyaments equivalents als cicles d'Educació Primària/EGB, el titular del qual és l'entitat Hermandades del Trabajo.  
Segon  
Les condicions d'aquesta autorització són les que amb caràcter general es fixen en l'Ordre de la Conselleria de Cultura, Educació i Ciència, de 31 de maig de 1985 i les altres que la despleguen.  
Aquesta autorització podrà ser revocada en els supòsits previstos en la disposició transitòria tercera de l'esmentada Ordre de la Conselleria de Cultura, Educació i Ciència, de 31 de maig de 1985, i en l'article 15 i següents del Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
Tercer  
Els efectes acadèmics d'aquesta autorització vigiran des del començament del curs acadèmic 1993/94.  
DISPOSICIÓ ADICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta Ordre, que posa fi a la via administrativa, podrà interposar-s'hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs caldrà comunicar-la prèviament al conseller d'Educació i Ciència, tal com exigeix l'article 110.3 de la Llei 30/1992.  
València, 3 de maig de 1994  
El conseller d'Educació i Ciència,  
JOAN ROMERO I GONZÁLEZ


Còpia Permalink ELI